62025CO0163_INF
Ordonanța Curții (Camera a opta) din 3 octombrie 2025 –Sadalbari
(Cauza C‑163/25)
„Trimitere preliminară – Articolul 53 alineatul (2) și articolul 99 din Regulamentul de procedură al Curții – Răspuns care poate fi în mod clar dedus din jurisprudență – Piețele instrumentelor financiare – Directiva 2004/39/CE – Articolul 4 alineatul (1) punctul 14 – Noțiunea de «piață reglementată» – Autorizare – Cerințe de funcționare – Piață administrată, în urma unei fuziuni, de o persoană juridică care administrează și o piață reglementată – Articolul 94 litera (c) din Regulamentul de procedură – Inadmisibilitate vădită”
Libertatea de stabilire – Libera prestare a serviciilor – Piețele instrumentelor financiare – Directiva 2004/39 – Piață reglementată – Noțiune – Piață de instrumente financiare care nu este autorizată ca piață reglementată în sensul acestei directive și care nu îndeplinește cerințele acesteia – Excludere – Operator care a fuzionat cu operatorul unei piețe reglementate – Lipsa incidenței
[Directiva 2004/39 a Parlamentului European și a Consiliului, art. 4 alin. (1) pct. 14 și art. 36 alin. (1)]
(a se vedea punctele 31, 32 și 34 și dispozitivul)
Dispozitivul
Articolul 4 alineatul (1) punctul 14 și articolul 36 alineatul (1) din Directiva 2004/39/CE a Parlamentului European și a Consiliului din 21 aprilie 2004 privind piețele instrumentelor financiare, de modificare a Directivelor 85/611/CEE și 93/6/CEE ale Consiliului și a Directivei 2000/12/CE a Parlamentului European și a Consiliului și de abrogare a Directivei 93/22/CEE a Consiliului
trebuie interpretate în sensul că
o piață de instrumente financiare care nu a fost autorizată ca „piață reglementată” în sensul acestei directive sau care nu îndeplinește celelalte condiții prevăzute de dispozițiile titlului III din directiva menționată nu constituie o „piață reglementată” în sensul aceleiași directive.